የኢህአዴግ ምክር ቤት መደበኛ ስብሰባውን ከመጋቢት 26 ጀምሮ እንደሚካሄድ አስታወቀ
 የኢህአዴግ ምክር ቤት ከመጋቢት 26/2007 ጀምሮ መደበኛ ስብሰባውን እንደሚያካሂድ የኢህአዴግ ምክር ቤት ጽህፈት ቤት አስታወቀ ።የኢህአዴግ ምክር ቤት ጽህፈት በላከው መግለጫ እንዳመለከተው  የ2007 ግማሽ አመት የድርጅትና የመንግስት ስራዎችን እቅድ አፈፃፀምንና በአምስተኛው ዙር ጠቅላላ ምርጫ የእስካሁን አፈፃፀም ሪፖርት ላይ ውይይት ያደርጋል።ምክር ቤቱ በአቅድ አፈፃፀም ግምገማው በበጀት አመቱ ቁልፍ ተግባር ተብለው የተለዩትን የዕቅድና ፈፃሚ ዝግጅት እንዲሁም በሁሉም መስኮች ያለውን የሰራዊት ግንባታ ያለበትን የአፈፃፀም ደረጃ ግምገማ እንደሚያካሄድ ይጠበቃል።ሁሉንም የልማት አቅሞች አንቀሳቅሶ በመምራት የልማት ሰራዊት መገንባት ላይ የተገኙ ስኬቶችንና እጥረቶችን በዝርዝር ምክር ቤቱ  እንደሚገመግም  መግለጫው ጠቁሟል ፡፡የኢህአዴግ ምክርቤት የግማሽ ዓመቱን አብይ ተግባራት አፈፃፀም ከዕድገትና ትራንስፎርሜሽን ዕቅዱ ጋር በማስተሳሰር  የሚወያይ ሲሆን  በተለይ ምክር ቤቱ ለማክሮ ኢኮኖሚ፣ ለግብርናና ገጠር ልማት፣ ለከተማና ኢንዱስትሪ እና ለዋና ዋና መሠረተ ልማት ግንባታዎችናማህበራዊ ልማትአፈፃፀም  ጀንዳዎች ላይ ልዩ ትኩረት ሠጥቶ ይነጋገራል።ከአምስተኛው ዙር ጠቅላላ ምርጫ ጋር በተያያዘ ምክር ቤቱ ባለፈው ስብሰባው አፅድቆት መተግበር የጀመረውን የኢህአዴግ የምርጫ ዕቅድና የምርጫ ስትራቴጂ አፈፃፀምን  የሚወያይበት መሆኑን  በምክር ቤቱ መግለጫ  ተመልክቷል ።ምክር ቤቱ በመጨረሻም በተጠቀሱት ጉዳዮች ላይ በጥልቀት በመወያየት የዓመቱ ቀሪ ጊዜያት የትኩረት  አቅጣጫዎችን ያስቀምጣል ተብሎ እንደሚጠበቅ  የኢህአዴግ ምክር ቤት ጽህፈት ቤት በላከው መግለጫ አስታውቋል።